Alexandru Mitriță, verdict în privința plecării sale de la CSU Craiova la FCSB: „Le mulţumesc!”
Alexandru Mitriță a revenit la CSU Craiova în vara anului trecut. Jucătorul oltenilor a făcut un campionat foarte bun, asigurându-și locul în primul „11” al formației din Bănie.
Pentru serviciile sale și-a manifestat interesul campioana FCSB. Fotbalistul de 29 de ani a dat verdictul după victoria cu 2-0 în fața „roș-albaștrilor”.
„Le mulţumesc!”
„Nu se pune problema. Le mulţumesc că au fost interesaţi de mine, că m-au dorit acolo, dar nu se pune problema să merg la Steaua (n.r. FCSB)”, a declarat Alexandru Mitriță, după victoria de acasă cu FCSB.